cyanic-selkie/wikianc huggingface dataset:
ยุคเรืองปัญญา
ในฝรั่งเศส ยุคเรืองปัญญาก่อกำเนิดขึ้นจากการรวมกลุ่มสนทนากันตามซาลอน และต่อมานำไปสู่โครงการสร้างและเผยแพร่ความรู้สู่สาธารณะที่ทะเยอทะยาน โดยเฉพาะอย่างยิ่งสารานุกรม หรือ L'encyclopédie (1751-1752) ที่มีเดอนี ดีเดอโร (1713–1784) เป็นบรรณาธิการใหญ่ โดยเป็นการนำบทความความรู้หลากหลายสาขา – ซึ่งไม่เพียงแต่สาขาปรัชญา หรือวรรณกรรม แต่รวมไปถึงความรู้หรือการค้นพบใหม่ในสาขาวิทยาศาสตร์ อุตสาหกรรม และการหัตถกรรม – หลายพันชิ้นมารวบรวมไว้ โดยมีผู้รู้คนสำคัญของยุคเป็นผู้สนับสนุนช่วยเขียนบทความ เช่น วอลแตร์, ฌ็อง-ฌัก รูโซ และมงแต็สกีเยอ สำเนาของสารานุกรมชุด 35 เล่มนี้ ถูกขายมากกว่า 25,000 ชุด ซึ่งครึ่งหนึ่งในจำนวนนี้ถูกขายนอกฝรั่งเศส แรงขับเคลื่อนจากการเรืองปัญญาแพร่ขยายไปตามชุมชนเมืองทั่วทั้งยุโรป โดยเฉพาะในอังกฤษ, สกอตแลนด์, รัฐเยอรมันต่าง ๆ, เนเธอร์แลนด์, รัสเซีย, อิตาลี, ออสเตรีย และจากนั้นจึงไปขยายไปยังอาณานิคมของชาติยุโรปในทวีปอเมริกา ที่ซึ่งได้มีอิทธิพลต่อบุคคลสำคัญอย่างเบนจามิน แฟรงคลินและทอมัส เจฟเฟอร์สัน รวมทั้งชนชั้นอุดมปัญญาในวงกว้าง นอกจากนี้ยังส่งอิทธิพลอย่างมากต่อการปฏิวัติอเมริกัน. มโนทัศน์และทฤษฎีทางการเมืองจากยุคเรืองปัญญานี้เองที่มีอิทธิพลต่อคำประกาศอิสรภาพสหรัฐอเมริกา, ข้อแก้ไขรัฐธรรมนูญว่าด้วยสิทธิพลเมือง (Bill of Rights) ของสหรัฐอเมริกา, คำประกาศว่าด้วยสิทธิมนุษยชนและสิทธิพลเมืองของฝรั่งเศส และรัฐธรรมนูญวันที่ 3 พฤษภาคม ค.ศ. 1791 ของเครือจักรภพโปแลนด์-ลิทัวเนีย
ตัวหารร่วมมาก
ในคณิตศาสตร์ ตัวหารร่วมมาก หรือ ห.ร.ม. (greatest common divisor: gcd) ของจำนวนเต็มสองจำนวนซึ่งไม่เป็นศูนย์พร้อมกัน คือจำนวนเต็มที่มากที่สุดที่หารทั้งสองจำนวนลงตัว
ตัวหารร่วมมากของ a และ b เขียนแทนด้วย gcd(a, b) หรือบางครั้งเขียนว่า (a, b) เช่น gcd(12, 18) = 6, gcd(−4, 14)  = 2 และ gcd(5, 0)  = 5 จำนวนสองจำนวนจะถูกเรียกว่า จำนวนเฉพาะสัมพัทธ์ ถ้าตัวหารร่วมมากเท่ากับ 1 เช่น 9 และ 28 เป็นจำนวนเฉพาะสัมพัทธ์
ตัวหารร่วมมากมีประโยชน์ในการทำเศษส่วนให้เป็นเศษส่วนอย่างต่ำ ดังตัวอย่างนี้
ซึ่งเราตัดตัวหารร่วมมากของ 42 และ 56 คือ 14 ออก
การหา ห.ร.ม.
การหาตัวหารร่วมมาก ทำได้ด้วยการแยกตัวประกอบของจำนวนสองจำนวน และเปรียบเทียบตัวประกอบ ตัวอย่างเช่น gcd(18,84) เราจะแยกตัวประกอบ 18 = 2·32 และ 84 = 22·3·7 สังเกตว่านิพจน์ที่"ซ้อน"กันคือ 2·3 ดังนั้น gcd (18,84) = 6 ในทางปฏิบัติ วิธีนี้จะทำได้สำหรับจำนวนที่น้อยๆเท่านั้น เพราะการแยกตัวประกอบโดยทั่วไปนั้นจะยาวเกินไป
วิธีที่มีประสิทธิภาพกว่าคือ ขั้นตอนวิธีของยุคลิด: หาร 84 ด้วย 18 จะได้ผลหารเท่ากับ 4 และเศษเหลือเท่ากับ 12 จากนั้นหาร 18 ด้วย 12 จะได้ผลหารเท่ากับ 1 และเศษเหลือเท่ากับ 6 จากนั้นหาร 12 ด้วย 6 จะได้เศษเหลือเท่ากับ 0 ซึ่งหมายความว่า 6 เป็น ห.ร.ม.
คุณสมบัติ
ตัวหารร่วมของ a และ b จะเป็นตัวหารของ gcd(a, b)
ถ้า a หาร b·c ลงตัว และ gcd(a, b) = d แล้ว a/d หาร c ลงตัว
ถ้า m เป็นจำนวนเต็มใดๆแล้ว gcd(m·a, m·b) = m·gcd(a, b) และ gcd(a + m·b, b)  = gcd(a, b) ถ้า m เป็นตัวหารร่วมของ a และ b แล้ว gcd(a/m, b/m)  = gcd(a, b) /m
ห.ร.ม.เป็นฟังก์ชันเชิงการคูณ กล่าวคือ ถ้า a1 และ a2 เป็นจำนวนเฉพาะสัมพัทธ์แล้ว gcd(a1·a2, b) = gcd(a1, b) ·gcd(a2, b)
ห.ร.ม.ของจำนวนสามจำนวน หาได้จาก gcd(a, b, c) = gcd(gcd(a, b), c) = gcd(a, gcd(b, c)) นั่นคือ ห.ร.ม.มีสมบัติการเปลี่ยนหมู่
gcd (a, b) นั้นมีความเกี่ยวข้องกับตัวคูณร่วมน้อย lcm(a, b) : จะได้ว่า สูตรนี้มักถูกใช้เพื่อคำนวณค่าคูณร่วมน้อย โดยเริ่มด้วยการหา ห.ร.ม. โดยใช้ขั้นตอนวิธีของยุคลิด จากนั้นหารผลคูณของตัวเลขทั้งสองด้วย ห.ร.ม. สมบัติการแจกแจงด้านล่างนี้เป็นจริง:
การนิยามให้ gcd(0, 0) = 0 และ lcm(0, 0)  = 0 นั้นมีประโยชน์เนื่องจากจะทำให้เซตของจำนวนธรรมชาติเป็นแลตทิซแบบกระจายที่บริบูรณ์ โดยที่ ห.ร.ม. เป็นการดำเนินการ meet และ ค.ร.น. เป็นการดำเนินการ join  การขยายนิยามนี้สอดคล้องกับนัยทั่วไปของนิยามสำหรับริงสลับที่ด้านล่าง
ในระบบพิกัดคาร์ทีเซียน gcd(a, b) สามารถตีความว่าเป็นจำนวนของจุดที่มีพิกัดเป็นจำนวนเต็มบนเส้นตรงที่เชื่อมจุด (0, 0) และจุด (a, b) โดยที่ไม่นับจุด (0, 0)
ห.ร.ม. ในริงสลับที่
ห.ร.ม. สามารถนิยามให้กว้างขึ้นสำหรับสมาชิกของริงสลับที่
ถ้า R เป็นริงสลับที่ และให้ a และ b อยู่ใน R จะเรียกสมาชิก d ที่อยู่ใน R ว่า ตัวหารร่วมของ a และ b ถ้ามันหาร a และ b ลงตัว (กล่าวคือ ถ้ามีสมาชิก x และ y ใน R ที่ทำให้ d·x = a และ d·y = b) ถ้า d เป็นตัวหารร่วมของ a และ b และตัวหารร่วมทุกตัวของ a และ b หาร d ลงตัว จะเรียก d ว่าเป็น ตัวหารร่วมมากของ a และ b
สังเกตว่าจากนิยามนี้ สมาชิก a และ b อาจมี ห.ร.ม. หลายค่า หรือไม่มี ห.ร.ม. เลย แต่ถ้า R เป็นโดเมนจำนวนเต็ม (integral domain) แล้ว ห.ร.ม. สองตัวใด ๆ ของ a และ b ต้องเป็นสมาชิก associate ถ้า R เป็นโดเมน unique factorization แล้ว สมาชิกใด ๆ สองสมาชิกจะมี ห.ร.ม. เสมอ และถ้า R เป็นโดเมนยุคลิเดียน (Euclidean domain) แล้ว ขั้นตอนวิธีของยุคลิดสามารถปรับใช้หา ห.ร.ม. ได้
ต่อไปนี้เป็นตัวอย่างของโดเมนจำนวนเต็มซึ่งสองสมาชิกไม่มี ห.ร.ม. สมาชิก 1+\sqrt{-3} และ 2 คือ "ตัวหารร่วม maximal" (กล่าวคือ ตัวหารร่วมใด ๆ ที่เป็นจำนวนเท่าของ 2 จะ associate กับ 2 สำหรับ 1+\sqrt{-3} ก็มีคุณสมบัติเช่นเดียวกัน) แต่ค่าทั้งสองนี้ไม่ associate กัน ดังนั้นเราสามารถสรุปได้ว่าไม่มี ห.ร.ม. ของ a และ b
หัวแก้วหัวแหวน (อัลบั้มเพลง)
หัวแก้วหัวแหวน เป็นอัลบั้มที่รวบรวมเพลงลูกทุ่งเก่าๆจากนักร้องรุ่นใหญ่ท่านต่างๆ มาขับร้องใหม่โดย ก๊อท - จักรพันธ์ ครบุรีธีรโชติ วางจำหน่ายในปี พ.ศ. 2538 ถึง พ.ศ. 2539 มีทั้งหมด 9 ชุด และในปี พ.ศ. 2557 หัวแก้วหัวแหวน กลับมาครั้งยิ่งใหญ่โดยใช้ชื่ออัลบั้มว่า แทนความผูกพัน 20 ปี หัวแก้วหัวแหวน มี 2 ชุด คือ ชุด 9/1 และ 9/2
อิลเลีย กวาชา
อิลเลีย ออแลฮอวึช กวาชา (Ілля́ Оле́гович Кваша́; เกิดวันที่ 5 มีนาคม ค.ศ. 1988) เป็นนักกีฬากระโดดน้ำชาวยูเครน เขารับเหรียญทองแดงในประเภทซิงโครไนซ์สปริงบอร์ด 3 เมตร พร้อมด้วยออแลกซีย์ ปรือฮอรอว์ ในการแข่งขันกีฬาโอลิมปิกฤดูร้อน 2008 ที่ปักกิ่ง นอกจากนี้ กวาชายังได้แชมป์ยุโรปอีกหลายครั้ง
Nepenthes eymae
Nepenthes eymae เป็นพืชกินสัตว์ในสกุล หม้อข้าวหม้อแกงลิง มีถิ่นอาศัยเฉพาะในภูเขากลางเกาะซูลาเวซี เป็นญาติใกล้ชิดกับ N. maxima ได้ชื่อตามปีแยร์ โฌแซ็ฟ ไอมา (En:Pierre Joseph Eyma) นักพฤกษศาสตร์ชาวดัตช์ซึ่งทำงานในประเทศซูรินาม และหมู่เกาะอินเดียตะวันออกของดัตช์
ฟาโรห์เนคทาเนโบที่ 1
เนคทาเนโบที่ 1 (อียิปต์โบราณ: Nḫt-nb.f; Νεκτάνεβις เนคทาเนบิส; สวรรคตเมื่อ 361 หรือ 360 ปีก่อนคริสตกาล) เป็นฟาโรห์แห่งอียิปต์โบราณและทรงเป็นผู้สถาปนาราชวงศ์ที่สามสิบแห่งอียิปต์ ซึ่งเป็นราชวงศ์สุดท้ายของอียิปต์
พระนาม
พระนามในภาษาอียิปต์โบราณของฟาโรห์เนคทาเนโบที่ 1 คือ Nḫt-nb.f ซึ่งแปลว่า "ผู้แข็งแกร่งของเจ้านายของพระองค์" และพระนามในภาษากรีกโบราณ คือ Νεκτάνεβις (เนคทาเนบิส) งานเขียนของมาเนโท ซึ่งได้รับการเก็บรักษาไว้โดยจอร์จ ซินเซลลัส ได้สะกดพระนามเป็น Νεκτανέβης (เนคทาเนเบส) แต่นี่อาจเป็นเพียงการประมาณการออกเสียงเนื่องจาก แนวโน้มของสระและคำควบกล้ำ โดยเฉพาะในภาษากรีกสมัยใหม่ เพื่อให้ได้มาซึ่งการออกเสียงสระน้อยเท่านั้น ถึงแม้ว่าแบบแผนในภาษาอังกฤษจะกำหนดพระนามของพระองค์เหมือนกันกับพระนามของพระราชนัดดาของพระองค์คือ ฟาโรห์เนคทาเนโบที่ 2 แต่ที่จริงแล้วทั้งสองพระองค์มีพระนามที่ต่างกัน
การขึ้นมาสู่พระราชอำนาจและพระราชวงศ์
ฟาโรห์เนคทาเนโบเดิมทีแล้วเป็นแม่ทัพจากเมืองเซเบนนิโตส เป็นบุตรชายของนายทหารคนสำคัญนามว่า ดเจดฮอร์ กับสตรีที่ปรากฏนามเพียงบางส่วนเท่านั้นนามว่า [...]มู จารึกที่พบในเมืองเฮอร์โมโพลิส ซึ่งเป็นหลักฐานที่แสดงบางอย่างว่า พระองค์ทรงเข้ามามีพระราชอำนาจโดยการโค่นล้มพระราชบัลลังก์ และอาจจะสำเร็จโทษฟาโรห์พระองค์สุดท้ายจากราชวงศ์ที่ยี่สิบเก้าแห่งอียิปต์พระนามว่า ฟาโรห์เนเฟริเตสที่ 2 มีข้อเสนอความเห็นที่ว่า ฟาโรห์เนคทาเนโบทรงได้รับความช่วยเหลือในการทำการยึดพระราชอำนาจโดยนายพลชาบริอัสแห่งเอเธนส์ โดยพระองค์ขึ้นปราบดาภิเษกในช่วงราว 379 หรือ 378 ปีก่อนคริสตกาลทั้งที่ในเมืองซาอิสและเมืองเมมฟิส และทรงโปรดให้ย้ายราชธานีจากเมืองเมนเดสมาอยู่ที่เมืองเซเบนนิโตสแทน
ความสัมพันธ์ระหว่างพระองค์กับฟาโรห์ในราชวงศ์ก่อนหน้านั้นยังไม่ชัดเจนนัก พระองค์ได้ทรงแสดงความเคารพเพียงเล็กน้อยต่อทั้งฟาโรห์เนเฟริเตสที่ 2 และฟาโรห์อาโชริส ซึ่งเป็นพระราชบิดาของฟาโรห์เนเฟริเตสที่ 2 โดยเรียกอดีตฟาโรห์พระองค์แรกว่า กษัตริย์ผู้ไร้ความสามารถ และพระองค์หลังว่า กษัตริย์ผู้แย่งชิง ดูเหมือนว่าพระองค์จะให้ความสำคัญกับฟาโรห์เนเฟริเตสที่ 1 ซึ่งแต่ก่อนเชื่อว่าอาจจะเป็นพระราชบิดาหรือพระราชอัยกาของฟาโรห์เนคทาเนโบ ถึงแม้ว่าในปัจจุบันเชื่อกันว่า ข้อเสนอนี้เกิดจากการตีความผิดพลาดของประชุมพงศาวดารเดมอติก แต่อย่างไรก็ตาม มีการเสนอว่าทั้งฟาโรห์อาโชริส และฟาโรห์เนคทาเนโบ อาจจะมีส่วนเกี่ยวข้องทางสายพระโลหิตกับฟาโรห์เนเฟริเตสที่ 1 ไม่ว่าในทางใดทางหนึ่ง
กิจกรรมภายในพระราชอาณาจักร
ฟาโรห์เนคทาเนโบที่ 1 ทรงเป็นผู้สร้างและผู้ซ่อมแซมที่ยิ่งใหญ่เท่าที่อียิปต์ไม่เคยเห็นมาก่อน พระองค์ทรงโปรดให้สร้างวิหารหลายแห่งทั่วพระราชอาณาจักร
บนเกาะอันศักดิ์สิทธิ์แห่งฟิเล ซึ่งอยู่ใกล้กับเมืองอัสวาน พระองค์ทรงโปรดให้เริ่มสร้างวิหารแห่งไอซิส ซึ่งจะกลายเป็นหนึ่งในสถานที่ทางศาสนาที่สำคัญที่สุดในอียิปต์โบราณโดยการสร้างส่วนหน้าขึ้น พระองค์ยังทรงโปรดให้สร้างเสาแรกในบริเวณขัณฑสีมาแห่งอามุน-เร ที่คาร์นัก และเชื่อกันว่ามัมมิซิ (วิหารขนาดเล็กในสมัยอียิปต์โบราณที่สร้างติดกับวิหารขนาดใหญ่) ที่เก่าแก่ที่สุด ซึ่งพบที่เมืองเดนเดรานั้นถูกโปรดให้สร้างขึ้นโดยพระองค์ ลัทธิบูชาสัตว์อันศักดิ์สิทธิ์ ซึ่งเริ่มเด่นชัดระหว่างสองช่วงการยึดครองของชาวเปอร์เซีย (ช่วงราชวงศ์ที่ยี่สิบเจ็ดและราชวงศ์ที่สามสิบเอ็ด) ได้รับการสนับสนุนจากพระองค์เช่นกัน ตามหลักฐานจากการค้นพบทางโบราณคดีที่เมืองเฮอร์โมโพลิส, เฮอร์โมโพลิส ปาร์วา, ซาบต์ เอล-ฮินนา และเมนเดส ได้ค้นพบการก่อสร้างเพิ่มเติมที่สั่งโดยพระองค์ในอาคารทางศาสนาที่เมืองเมมฟิส ทานิส และเอล-คับ
ฟาโรห์เนคทาเนโบที่ 1 ยังมีพระราชหฤทัยต่อเหล่าพระนักบวชอีกด้วย โดยในบันทึกพระราชโองการที่ระบุถึงในปีแรกแห่งรัชสมัยและจารึกที่ค้นพบที่เมืองนอคราทิส ซึ่งกำหนดให้ใช้ภาษีเพียง 10 เปอร์เซ็นต์ที่เก็บจากการนำเข้าและจากการผลิตในท้องถิ่นในเมืองนี้สำหรับวิหารแห่งเทพีนิธที่เมืองซาอิส เมื่อเร็ว ๆ นี้ได้มีการค้นพบจารึกแฝด 2 ชิ้นในเมืองเฮราคลีออนที่จมอยู่ใต้น้ำ ศิลาดังกล่าวมาจากเมืองเฮอร์โมโพลิส ซึ่งวางไว้หน้าเสาของฟาโรห์รามเสสที่ 2 ได้ระบุถึงรายการการบริจาคของฟาโรห์เนคทาเนโบแก่เทพเจ้าในท้องถิ่น และการบริจาคอื่น ๆ ยังได้มอบให้กับนักบวชของฮอรัสที่เอ็ดฟูอีกด้วย ความฟุ่มเฟือยของฟาโรห์เนคทาเนโบได้แสดงความศรัทธาอย่างแรงกล้าต่อเหล่าเทพเจ้า ในขณะเดียวกันก็สนับสนุนทางการเงินแก่ผู้ถือความมั่งคั่งที่ใหญ่ที่สุดของประเทศและสำหรับการใช้จ่ายในการป้องกันประเทศ
การเอาชนะการรุกรานของชาวเปอร์เซีย
ในช่วงประมาณ 374 หรือ 373 ปีก่อนคริสตกาล ฟาโรห์เนคทาเนโบทรงต้องเผชิญหน้ากับความพยายามของชาวเปอร์เซียที่จะยึดพระราชอาณาจักรอียิปต์ ซึ่งยังถูกเพ่งเล็งโดยกษัตริย์แห่งจักรวรดิอะเคเมนิดพระนามว่า อาร์ตาเซอร์ซีสที่ 2 ไม่มีอะไรมากไปกว่าการก่อกบฎของเหล่าผู้ปกครองท้องถิ่น หลังจากหกปีในการเตรียมตัวและใช้แรงกดดันต่อเอเธนส์เพื่อระลึกถึงชาบริอุสนายพลชาวกรีก กษัตริย์อาร์ตาเซอร์ซีสที่ 2 ก็ทรงได้ส่งกองทัพอันยิ่งใหญ่ที่นำโดยนายพลอิฟิเครติสแห่งเอเธนส์และฟาร์นาบาซูสแห่งเปอร์เซีย มีบันทึกว่ากองทัพประกอบด้วยทหารกว่า 200,000 นาย รวมทั้งทหารเปอร์เซียและทหารรับจ้างชาวกรีก และเรือประมาณ 500 ลำ ป้อมปราการบนสาขาเปลูเซียของแม่น้ำไนล์ ซึ่งได้รับคำสั่งจากฟาโรห์เนคทาเนโบทรงบังคับให้กองเรือข้าศึกต้องหาวิธีอื่นในการแล่นเรือไปตามแม่น้ำไนล์ ในที่สุดกองเรือก็สามารถหาทางขึ้นไปยังสาขาเมนเดสที่ได้รับการป้องกันน้อยกว่าได้
เมื่อถึงจุดนี้ ความไม่ไว้วางใจซึ่งกันและกันที่เกิดขึ้นระหว่างแม่ทัพอิฟิเครตีสกับฟาร์นาบาซูส ทำให้ศัตรูไม่สามารถไปถึงเมืองเมมฟิสได้ จากนั้นน้ำท่วมแม่น้ำไนล์ประจำปีและความตั้งใจของกองหลังชาวอียิปต์ที่จะปกป้องดินแดนของพวกเขาได้เปลี่ยนสิ่งที่ปรากฏให้เห็นในตอนแรกว่าฟาโรห์เนคทาเนโบจะพ่ายแพ้ต่อสงครามในครั้งนี้ แต่กองทหารของพระองค์กลับกลายว่าเป็นชัยชนะอย่างสมบูรณ์
จากนั้นในช่วง 368 ปีก่อนคริสตกาล เหล่าผู้ปกครองท้องถิ่นบริเวณตะวันตกของจักรวรรดิอาคีเมนิดจำนวนมากได้เริ่มก่อกบฏต่อกษัตริย์อาร์ตาเซอร์ซีสที่ 2 ดังนั้น ฟาโรห์เนคทาเนโบจึงให้การสนับสนุนทางการเงินแก่กลุ่มกบฏและสถาปนาความสัมพันธ์กับทั้งสปาร์ตาและเอเธนส์ขึ้นใหม่
การสืบพระราชสันตติวงศ์
ฟาโรห์เนคทาเนโบเสด็จสวรรคตในช่วงปีที่ 19 แห่งการครองราชย์ของพระองค์ ซึ่งไม่เคยค้นพบหลุมฝังพระบรมศพ โลงพระบรมศพ และมัมมี่ของพระองค์เลย ในช่วงปลายรัชสมัยของพระองค์ (ในปีที่ 16 – ราว 364 หรือ 363 ก่อนคริสตศักราช) พระองค์อาจจะทรงแก้ไขปัญหาเกี่ยวกับพระราชวงศ์ที่มีปัญหากับผู้ปกครองก่อนพระองค์ ดังนั้น ฟาโรห์เนคทาเนโบทรงได้ฟื้นฟูการปฏิบัติที่หายไปนานของการสำเร็จราชการร่วม โดยเชื่อมโยงเจ้าชายทีออส ซึ่งเป็นพระราชโอรสของพระองค์เข้ากับพระราชบัลลังก์ อย่างไรก็ตาม ไม่นานหลังจากการขึ้นมาเป็นผู้สำเร็จราชการร่วมของฟาโรห์ทีออส พระอนุชาของฟาโรห์เนคทาเนโบที่ 1 พระนามว่า เจ้าชายทจาฮาปิมู ได้ทรงทำการทรยศต่อพระองค์และพยายามโน้มน้าวให้เจ้านัคต์ฮอร์เฮบ ซึ่งเป็นพระโอรสของพระองค์เอง (ต่อมาคือ ฟาโรห์เนคทาเนโบที่ 2) ขึ้นครองพระราชบัลลังก์แห่งอียิปต์
ชุดตัวอักษรสากลสำหรับการถอดอักษรภาษาสันสกฤต
ชุดตัวอักษรสากลสำหรับการถอดอักษรภาษาสันสกฤต (International Alphabet of Sanskrit Transliteration) หรือ ไอเอเอสที (IAST) เป็นระบบการถอดอักษรจากภาษาสันสกฤตและภาษาอื่นของอินเดียเป็นอักษรโรมัน ระบบนี้ได้มาจากระบบการถอดอักษรที่เสนอโดยเซอร์ชาลส์ เทรเวลเยน, วิลเลียม โจนส์, มอเนียร์ มอเนียร์-วิลเลียมส์ และนักวิชาการคนอื่น ๆ และได้รับการตรวจสอบและนำมาใช้โดยคณะกรรมการถอดอักษรแห่งการประชุมใหญ่นักบุรพคดีนานาชาติ ณ เจนีวา ในเดือนกันยายน ค.ศ. 1894
การใช้งาน
โดยทั่วไป นักวิชาการในระดับอุดมศึกษาใช้ไอเอเอสทีในงานตีพิมพ์ที่มีการอ้างถึงข้อความในภาษาสันสกฤต ภาษาบาลี และภาษาคลาสสิกอื่น ๆ ของอินเดีย
ใน ค.ศ. 2001 ได้มีการเริ่มใช้ระบบมาตรฐานการถอดอักษรสากลสำหรับการถอดอักษรอินเดีย ไอเอสโอ 15919 ซึ่งส่วนใหญ่คล้ายคลึงกับระบบไอเอเอสทียกเว้นความแตกต่างเล็กน้อยบางจุด (เช่น ṃ/ṁ และ ṛ/r̥)
การถอดอักษร
อักษรของระบบไอเอเอสทีใช้การเปรียบเทียบกับอักษรเทวนาครี ซึ่งสามารถใช้ในการถอดอักษรภาษาสันสกฤต ภาษาฮินดี และภาษาอื่นที่ใช้อักษรเทวนาครี อย่างไรก็ตาม อาจมีความแตกต่างทางสัทวิทยาเกิดขึ้น
การเปรียบเทียบกับไอเอสโอ 15919
ส่วนใหญ่แล้ว ไอเอเอสทีเป็นส่วนหนึ่งของไอเอสโอ 15919 ยกเว้นแต่ความแตกต่างเล็กน้อยบางประการ
จามาลา
ซูซานา จามาลาดีโนวา (Сусана Джамаладінова; Susana Alim qızı Camaladinova, เกิด 27 สิงหาคม พ.ค. 2526) หรือรู้จักในชื่อ จามาลา (Jamala) เป็นนักร้องชาวยูเครน เธอเป็นตัวแทนจากประเทศยูเครนในการแข่งขันยูโรวิชัน 2559 และเป็นผู้ชนะเลิศในการแข่งขันนี้กับเพลง "1944" ด้วยคะแนน 534 คะแนน
สุศรุตะ
สุศรุตะ (ภาษาสันสฤต: सुश्रुत, IAST: Suśruta, ตรงตัว: "ผู้ฟังมาดี" ) เป็นแพทย์ชาวอินเดียโบราณผู้เป็นที่รู้จักจากผลงานประพันธ์ สุศรุตะ-สังหีตา ซึ่งเป็นหนึ่งในเอกสารที่บันทึกเกี่ยวกับความรู้ทาวการแพทย์ของอินเดียโบราณที่ยังหลงเหลืออยู่และเก่าแก่ที่สุด เป็นรากฐานและพื้นฐานสำคัญของการแพทย์แบบอายุรเวท
สัมปูรณานันทสันสกฤตวิศววิทยาลัย
สัมปูรณานันทสันสกฤตวิศววิทยาลัย (ไอเอเอสที: Sampūrnānand Samskrit Vișvavidyālaya, Vāraṇāsī) หรือชื่อเดิม วาราณเสยสันสกฤตวิศววิทยาลัย (Varanaseya Sanskrit Vishwavidyalaya) และ วิทยาลัยสันสกฤตรัฐบาล พาราณสี (Government Sanskrit College, Varanasi) เป็นมหาวิทยาลัยและสถาบันอุดมศึกษาของอินเดีย ตั้งอยู่ในเมืองพาราณสี รัฐอุตตรประเทศ ประเทศอินเดีย เชี่ยวชาญเฉพาะทางด้านการศึกษาภาษาสันสกฤตและสาขาวิชาที่เกี่ยวข้อง
พระเวท-เวทังคะ
ประกอบด้วยสี่ภาควิชา:
สหิตยสันสกฤติ
ประกอบด้วยสามภาควิขา:
อายุรเวท
ประกอบด้วยหลายภาควิชา เช่น:
จรกะ
จรกะ (चरक, fl. c. 100 BCE – 200 CE ) เป็นหนึ่งในบุคคลที่มีบทบาทสำคัญต่ออายุรเวท เป็นที่รู้จักในฐานะผู้แก้ไขและเรียบเรียง (प्रतिसंस्कर्ता) ของตำราการแพทย์ จรกะสังหีตา (चरकसंहिता) หนึ่งในงานเขียนที่เป็นพื้นฐานสำคัญต่อการพัฒนาระบบการแพทย์ของอายุรเวท เชื่อกันว่าจรกะเป็นชาวกัศมีร์
เหตุระเบิดในกรุงเทพมหานคร พ.ศ. 2558
'''เหตุระเบิดในกรุงเทพมหานคร พ.ศ. 2558''' เป็นเหตุระเบิดที่เกิดเมื่อวันที่ 17 สิงหาคม พ.ศ. 2558 เวลา 18.55 น. ตามเวลาในประเทศไทย ที่ศาลท้าวมหาพรหม โรงแรมแกรนด์ ไฮแอท เอราวัณ บริเวณสี่แยกราชประสงค์ ส่งผลให้มีผู้บาดเจ็บและเสียชีวิต และในวันต่อมาได้เกิดเหตุคนร้ายปาระเบิดลงมาจากสะพานตากสิน บริเวณท่าเรือสาทร ทำให้เรือที่จอดอยู่บริเวณใกล้เคียงถูกสะเก็ดระเบิดเล็กน้อย แต่ไม่มีผู้ได้รับบาดเจ็บ
เบื้องหลัง
ก่อนหน้านี้ ในเดือนกุมภาพันธ์ พ.ศ. 2558 เกิดระเบิดสองครั้งบริเวณทางเชื่อมรถไฟฟ้าบีทีเอส สถานีสยามเหนือแยกราชประสงค์ โดยคนร้ายนำระเบิดไปวางไว้บริเวณประตูของจุดบริการด่วนมหานครสำนักงานเขตปทุมวันซึ่งให้บริการด้านทะเบียนราษฏร์ มีผู้บาดเจ็บสามคน โดยเชื่อว่าสาเหตุมาจากการเมือง และในเดือนเมษายน พ.ศ. 2558 เกิดเหตุการณ์คาร์บอมที่ชั้นใต้ดินของศูนย์การค้าเซ็นทรัลเฟสติวัล สมุย อำเภอเกาะสมุย จังหวัดสุราษฎร์ธานี มีผู้บาดเจ็บ 10 คน
ครั้งแรก
วันที่ 17 สิงหาคม พ.ศ. 2558 เวลา 18.55 น. เกิดระเบิดบริเวณสี่แยกราชประสงค์ กลางกรุงเทพมหานคร ใกล้กับศาลท้าวมหาพรหม สำนักงานตำรวจแห่งชาติรายงานว่าเป็นระเบิดทีเอ็นทีหนัก 3 กิโลกรัมบรรจุอยู่ในท่อในบริเวณศาลท้าวมหาพรหม หน่วยเก็บกู้ระเบิดไม่ทราบน้ำหนัก แต่เจ้าหน้าที่หน่วยอีโอดีวิเคราะห์ว่ามีรัศมีทำลายล้างประมาณ 100 เมตร
ครั้งที่สอง
วันที่ 18 สิงหาคม พ.ศ. 2558 เวลา 13.30 น. เกิดระเบิดใกล้ท่าเรือสาทร ฝั่งพระนคร ระเบิดภายในแม่น้ำเจ้าพระยาช่วงใต้สะพานสมเด็จพระเจ้าตากสิน ระหว่าง ท่าสาทรและสถานีสะพานตากสิน โดยคาดว่าต้องการโยนลงท่าเรือสาทรแต่พลาดตกลงแม่น้ำ โดยเหตุการณ์ดังกล่าวไม่มีผู้ได้รับบาดเจ็บ หลังเหตุการณ์ทำให้สถาบันการศึกษาโดยรอบยกเลิกการเรียนการสอนในวันดังกล่าวทันที
การบาดเจ็บและเสียชีวิต
ผู้บาดเจ็บและเสียชีวิตส่วนใหญ่เป็นนักท่องเที่ยวซึ่งมาเยี่ยมชมศาลท้าวมหาพรหม 12 คนเสียชีวิตในที่เกิดเหตุ และเสียชีวิตที่โรงพยาบาลตำรวจอีก 4 ราย มีผู้บาดเจ็บจำนวน 130 คนที่เข้ารักษาตัวตามโรงพยาบาล 19 แห่ง โดยโรงพยาบาลตำรวจเป็นสถานที่รับผู้บาดเจ็บเข้ารักษาตัวมากที่สุด โรงพยาบาลราชวิถีมีผู้ป่วยอยู่ในหน่วยอภิบาล 2 ราย และโรงพยาบาลจุฬาลงกรณ์มี 4 ราย
ผลกระทบ
หลังเกิดเหตุการณ์ บีทีเอสแจ้งปิดทางเดินเชื่อมสกายวอล์คระหว่างสถานีสยามถึงแยกราชประสงค์ชั่วคราว และมีการเพิ่มมาตรการรักษาความปลอดภัย
ปลัดกรุงเทพมหานครสั่งปิดการเรียนการสอนในวันที่ 18 สิงหาคม พ.ศ. 2558 มีผลต่อโรงเรียนในสังกัดกรุงเทพมหานคร 438 แห่ง เช่นเดียวกับโรงเรียนหลายแห่งที่อยู่ใกล้เคียงที่เกิดเหตุ
มีการปิดการจราจรตั้งแต่แยกประตูน้ำถึงแยกสารสินและแยกชิดลมถึงแยกเฉลิมเผ่าหลังเกิดเหตุการณ์จนถึงเวลา 12.00 น. ของวันที่ 18 สิงหาคม พ.ศ. 2558 เพื่อให้เจ้าหน้าที่พิสูจน์หลักฐานลงพื้นที่ดำเนินการเก็บวัตถุพยานอย่างละเอียด ทำให้องค์การขนส่งมวลชนกรุงเทพ (ขสมก.) ประกาศปรับเปลี่ยนเส้นทางการเดินรถประจำทางมากกว่า 10 เส้นทาง โดยเฉพาะสายที่ผ่านแยกราชประสงค์ ส่วนรถไฟฟ้าบีทีเอส รถไฟฟ้าใต้ดิน และรถไฟฟ้าแอร์พอร์ตเรลลิงก์เปิดให้บริการตามปกติ โดยจัดเจ้าหน้าที่เพิ่มเพื่อเข้มงวดด้านความปลอดภัยมากขึ้น
อธิบดีกรมการบินพลเรือน เปิดเผยว่า ได้สั่งการให้ปรับระดับมาตรการรักษาความปลอดภัยท่าอากาศยานในสังกัดกรมการบินพลเรือน จำนวน 28 แห่ง เป็นระดับ 3 ซึ่งเป็นระดับความเข้มงวดสูงสุด ด้านท่าเรือแหลมฉบังได้ประกาศให้มีการยกระดับรักษาความปลอดภัยเป็นระดับ 2 รถไฟฟ้าแอร์พอร์ตเรลลิงก์และรถไฟฟ้ามหานครต่างเพิ่มมาตรการเฝ้าระวังเช่นเดียวกัน รวมถึงการขอความร่วมมือจากผู้โดยสารไม่ให้ใส่แว่นตาดำและห้ามสวมหมวกเข้าสถานีรถไฟฟ้า และตรวจสัมภาระทุกชิ้น
มีการวิพากษ์วิจารณ์ ถึงผู้ต้องหา นายอ๊อด พยุงวงศ์ หรือ นายยงยุทธ พบแก้ว ว่าเป็นผู้ต้องหาที่มีตัวตนจริงหรือไม่เนื่องจากไม่มีเลขบัตรประชาชน ในปี พ.ศ. 2561 ผู้ต้องหาตามหมายจับ ถูกจับกุมเพียง 3 ราย จาก 17 ราย อีก 14 รายนั้นไม่สามารถจับกุมได้
ผู้ต้องสงสัยและแรงจูงใจ
พยานเล่าว่า ผู้ต้องสงสัยเป็นชายที่ทิ้งเป้าไว้ในที่เกิดเหตุ โดยมีภาพยืนยันจากกล้องวงจรปิดในบริเวณนั้น ภาพดังกล่าวยังมีการเผยแผร่ในต่างประเทศด้วย เป็นภาพชายมีลักษณะตัวเตี้ยใส่เสื้อเชิ้ตสีเหลืองและทิ้งกระเป๋าเป๋สีดำลง ขณะที่ผู้ต้องสงสัยนั่งบนม้านั่งและเพียง 3-4 วินาทีต่อมาผู้ต้องสงสัยก็ลุกขึ้น และทิ้งเป้ไว้ตรงม้านั่งและเดินจากไปพร้อมทั้งมองโทรศัพท์ของเขาเอง โดยผู้ต้องสงสัยเดินทางโดยตุ๊กตุ๊กและจอดบริเวณหัวลำโพง
ต่อมา คนขับแท็กซี่ผู้หนึ่งยืนยันว่าเขารับผู้ต้องสงสัยขึ้นรถ "อย่างไรก็ดีผู้ต้องสงสัยมีท่าที่จะไม่มีอาการแสดงท่าทีรีบเร่ง แต่ดูจะสงบเงียบ เหมือนลูกค้าทั่วไป และผู้ต้องสงสัยก็ไม่ใช่คนไทย โดยผู้ต้องสงสัยพูดภาษาที่ไม่ชัดเจนที่ระบุไม่ได้ว่าเป็นภาษาอะไรตลอดเวลาบนรถแท็กซี่"
รุ่งเช้าของวันที่ 18 สิงหาคม ตำรวจสัมภาษณ์วินมอเตอร์ไซค์และคนขับแท็กซี่ที่ผ่านละแวกนั้น ตำรวจได้ส่งรูปผู้ต้องสงสัยจากกล้องวงจรปิด "เมื่อตำรวจส่งรูปมาให้ผม ผมเชื่อว่าเป็นคนที่รับส่งซึ่งเป็นคนเดียวกับผู้ต้องสงสัยที่ตำรวจกำลังตามหา" นิคม ปันตุลา วินรถจักรยานยนต์รับจ้างสาทร กล่าว พยานสำคัญกล่าวว่า "เขาวิ่งมาอย่างเร่งรีบ โดยพูดว่า "เร็ว ๆ" ผมกำลังขับ 80 กิโลเมตรต่อชั่วโมง และเขายังเร่งให้ขับเร็วขึ้นอีก ระหว่างทาง เขาก้มดูโทรศัพท์ตลอดเวลา และคุยโทรศัพท์เป็นภาษาอังกฤษ แม้ว่าผมไม่เข้าใจที่เขาพูด ชายคนนี้ขอตลอดให้พาไปโรงแรมใกล้กับโรงพยาบาลอโศกใจกลางกรุงเทพมหานคร"
ในวันรุ่งขึ้น ตำรวจได้ขอศาลอนุมัติหมายจับอ๊อด พยุงวงศ์ หรือยงยุทธ พบแก้ว ที่มีเบาะแสว่าจะมีความเกี่ยวข้องกับเหตุระเบิดครั้งนี้ และทราบว่าเขาเคยเกี่ยวข้องกับเหตุระเบิดที่สมานเมตตาแมนชั่น อำเภอบางบัวทอง จังหวัดนนทบุรี ในปี พ.ศ. 2553 และเหตุระเบิดที่ซอยราษฎร์อุทิศ เขตมีนบุรี กรุงเทพมหานคร เมื่อวันที่ 29 มีนาคม พ.ศ. 2557 ซึ่งทั้งสองเหตุการณ์อยู่ในช่วงวิกฤตการณ์ทางการเมือง (พ.ศ. 2548 - 2553 และ พ.ศ. 2556 - 2557) ตำรวจจึงยังไม่ตัดประเด็นทางการเมืองทิ้ง ผู้ก่อเหตุที่ถูกออกหมายจับทั้งหมดมีความเชื่อมโยงกันทั้ง 2 คดี โดยมีผู้ต้องหา 17 คน มีคนไทยร่วมขบวนการ 2 คน คือ วรรณา สวนสันต์ กับยงยุทธ พบแก้ว (อ๊อด พยุงวงศ์) และจนถึงตอนนี้สามารถจับกุมผู้ต้องหาได้เพียง 2 ราย คือบีลาเติร์ก มูฮัมหมัด และไมไรลี ยูซูฟู ศาลทหารพิจารณาคดีนี้ ต่อมา นาง วรรณา สวนสันต์ ถูกจับ ที่ท่าอากาศยานสุวรรณภูมิ วันที่ 22 พฤศจิกายน พ.ศ. 2560
ในประเทศ
พลตรี สรรเสริญ แก้วกำเนิด โฆษกประจำสำนักนายกรัฐมนตรี ให้สัมภาษณ์ว่า ยังเร็วเกินไปที่จะสรุปอย่างชัดเจนถึงสาเหตุของการระเบิดว่าเป็นการกระทำของกลุ่มบุคคลใด แต่มีแนวโน้มว่าอาจจะเป็นกลุ่มเดิม ๆ ที่เสียประโยชน์ทางการเมืองและต้องการสร้างสถานการณ์วุ่นวายในประเทศ ไม่ต้องการเห็นคนไทยมีความสุขสงบ เป็นความอาฆาตมาดร้ายของคนที่เคยกล่าวว่าเมื่อตนไม่สุขก็อย่าหวังที่คนอื่นจะสุขได้ ในคืนวันที่ 17 สิงหาคม พ.ศ. 2558 เจ้าหน้าที่ตำรวจ อาทิ พลตำรวจเอก ประวุฒิ ถาวรศิริ พลตำรวจเอก จักรทิพย์ ชัยจินดา พลตำรวจเอก สมยศ พุ่มพันธุ์ม่วง ลงพื้นที่
วันที่ 18 สิงหาคม พ.ศ. 2558 กรุงเทพมหานครทำความสะอาดที่เกิดเหตุ ทำให้เกิดการวิพากษ์วิจารณ์ว่าจะส่งผลกระทบต่อการค้นหาข้อเท็จจริง ฝ่ายหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ตอบว่า "รัฐบาลไม่ได้ห้าม ผู้ที่รับผิดชอบเรื่องหลักฐานต่าง ๆ ไม่ได้ห้าม เราก็ต้องทำความสะอาดครับ นี่คือหน้าที่ของ กทม. ครับ ให้ความเป็นธรรมแก่พวกเราหน่อยนะครับ เราก็โดนมามากแล้วเหมือนกันนะครับ"
กรมคุ้มครองสิทธิฯ จ่ายเยียวยาเหยื่อระเบิดราชประสงค์ศพละ 2 แสนบาท ในขณะที่ต่างชาติจ่ายศพละ 5 แสนบาท ด้านเจ้าหน้าที่รัฐระดับสูงประณามคนร้าย
มีการเรียกประชุมหน่วยงานความมั่นคงทั่วประเทศ โดยแยกส่วนประชุมแต่ละจังหวัดอาทิ จังหวัดน่าน จังหวัดเชียงใหม่ สำนักงานตำรวจแห่งชาติมีคำสั่งที่ 451/2558 จัดตั้ง ”ศูนย์อำนวยการบริหารข้อมูลการส่งกลับและการรักษาพยาบาลผู้บาดเจ็บและผู้เสียชีวิตจากเหตุระเบิดบริเวณสี่แยกราชประสงค์” พลเอกประวิตร วงษ์สุวรรณ สั่งให้จัดตั้งศูนย์ติดตามสถานการณ์ คณะรักษาความสงบแห่งชาติ ด้านผู้บัญชาการตำรวจแห่งชาติ พลตำรวจเอกสมยศ พุ่มพันธุ์ม่วง มีคำสั่งให้ พลตำรวจเอก จักรทิพย์ ชัยจินดา รองผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทรและให้ พลตำรวจโท ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าชุดคลี่คลายคดีระเบิด ต่อมาเมื่อพลตำรวจเอก จักรทิพย์ ชัยจินดา ดำรงตำแหน่งผู้บัญชาการตำรวจแห่งชาติจึงได้แต่งตั้งพลตำรวจโท ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทร แทนตนเอง และให้พันตำรวจเอก สีหนาท ประยูรรัตน์ เลขาธิการสำนักงานป้องกันและปราบปรามการฟอกเงิน ดำเนินการสอบสวนเส้นทางการเงินของกลุ่มผู้ต้องสงสัย คดีนี้แม้พลตำรวจเอกสมยศ พุ่มพันธุ์ม่วง จะมีการแถลงปิดคดีไปแล้วเมื่อวันที่ 28 กันยายน พ.ศ. 2558 แต่จะมีการสรุปสำนวนคดีในช่วงสิ้นเดือนตุลาคม พ.ศ. 2558
ไม้เซลฟี
ไม้เซลฟี  (selfie stick) คือ โมโนพอดใช้สำหรับถ่ายภาพเซลฟี โดยการใช้ร่วมกับสมาร์ทโฟนหรือกล้องถ่ายรูป ปกติแล้วแท่งโลหะสามารถยืดหดได้ โดยด้านหนึ่งเป็นด้ามจับ ส่วนอีกด้านเป็นที่หนีบโทรศัพท์ บางทีอาจมีการบังคับระยะไกลผ่านรีโมทหรือบลูทูธ เพื่อให้ผู้ถ่ายสามารถเลือกกดถ่ายได้ตามต้องการ บางรุ่นอาจมีกระจกข้างหลังกล้องเพื่อให้ผู้ถ่ายสามารถดูภาพขณะถ่ายได้ ไม่เหมือนกับโมโนพอดธรรมดา ตัวไม้เซลฟีมีขนาดใหญ่ใกล้ด้ามจับทำให้ถือง่ายและมีความสมดุลขณะจับ  เพราะเหตุผลด้านความปลอดภัยและความไม่สะดวกของผู้อื่น ทำให้หลายที่สั่งห้ามใช้ไม้เซลฟี เช่น วอลต์ดิสนีย์พาร์กแอนด์รีสอร์ต ยูนิเวอร์แซล สตูดิโอส์ ออร์แลนโด (Universal Studios Orlando) และยูนิเวอร์แซล สตูดิโอส์ ฮอลลีวูด (Universal Studios Hollywood)
ความเป็นมา
ไม้เซลฟีแบบทำขึ้นมาเองมีมาตั้งแต่ พ.ศ. 2468 กล้องแบบกล่องสำหรับมือสมัครเล่น (amateur box cameras) ในยุคนั้นไม่สามารถถ่ายภาพตนเองได้ในระยะแขน จึงทำให้ช่างภาพต้องใช้เครื่องมือเพื่อกดชัตเตอร์ทางไกล เช่น ไม้ หรือ สายเคเบิ้ล
ไม้เซลฟีถูกจัดให้อยู่ในสิ่งประดิษฐ์ที่ดีที่สุด 25 อันดับแรกของพ.ศ. 2557 (ค.ศ. 2014) โดยนิตยสารไทม์ ไม้เซลฟีถูกวิจารณ์ว่าเป็นการแสดงให้เห็นถึงความหลงตัวเอง (narcissm) ของสังคม โดยในพ.ศ. 2558 ไม้เซลฟีมักถูกเรียกว่า "ไม้หลงตัวเอง" หรือ "ไม้คฑาของคนหลงตัวเอง"
การห้ามและจำกัดการใช้
สถานที่ชุมนุมหลายที่ออกกฎห้ามและจำกัดการใช้ไม้เซลฟี ด้วยเหตุผลเรื่องความปลอดภัยและความสะดวกของผู้อื่น
สาธารณรัฐโรมัน (ค.ศ. 1849)
สาธารณรัฐโรมัน (Repubblica Romana, Roman Republic) สถาปนาสาธารณรัฐอย่างเป็นทางการเมื่อวันที่ 9 กุมภาพันธ์ ค.ศ. 1849, โดยรัฐพระสันตะปาปาได้จัดให้มีการปกครองในรูปแบบสาธารณรัฐภายใต้รัฐบาลของ สมเด็จพระสันตะปาปาปิอุสที่ 9 ที่เมือง เกตา. สาธารณรัฐแห่งนี้จัดดตั้งโดย คาร์โล อาร์เมมลินี, กุยเซปเป มาสซินี และ อูเรลิโอ ซาฟฟี โดยนำรูปแบบการปกครองของสาธารณรัฐโรมันยุคก่อนคริสตกาล
แนวคิดของการปกครองสาธารณรัฐที่แสดงถึงความหวัง และ ผลสัมฤทธิ์ในรัฐธรรมนูญนั้นคือ: การให้เสรีภาพในการนับถือศาสนา โดยสมเด็จพระสันตะปาปาเป็นผู้รับรองสิทธิ์ของศาสนิกชนในการนับถือศาสนาโดยเสรี ปราศจากการบิบบังคับ เสรีภาพทางศาสนารวมถึงการเผยแพร่หลักคำสอน มีสถานการณ์ที่แตกต่างจากรัฐบาลก่อนหน้านี้ที่มีการใช้กฎหมายบีบบังคับ ซึ่งรวมถึงการนับถือศาสนายูดาห์หรือเปลี่ยนศาสนาจากคริสต์นิกายโรมันคาทอลิกเป็นยูดาห์. กฎหมายรัฐธรรมนูญแห่งสาธารณรัฐโรมันได้มีการระบุถึงการยกเลิกโทษประหารชีวิต และบังคับใช้เป็นแห่งแรกในโลก
ไม้เซลฟี
การห้ามและจำกัดการใช้
ที่จัดคอนเสิร์ตหลายที่ในออสเตรเลีย และสหราชอาณาจักร รวมไปถึงเทศกาลดนตรีในสหรัฐอเมริกา สั่งห้ามใช้ไม้เซลฟี ผู้จัดกล่าวว่าไม้เซลฟีมีส่วนช่วยในการ "บันทึกภาพอย่างผิดกฎหมาย" และยังกังวลเกี่ยวกับความปลอดภัยและความสะดวกของผู้ชมท่านอื่น ไม้เซลฟียังถูกห้ามใช้ในพิพิธภัณฑ์บางแห่ง และโบราณสถาณ เพราะความกังวลว่าจะทำความเสียหายกับงานศิลปะและวัตถุอื่น
สวนสนุก เช่น วอลท์เที่ยวดีสนีย์เวิลด์รีสอร์ท และซิกส์ แฟลกส์ มีการห้ามใช้ไม้เซลฟี หลังเหตุการณ์ที่เครื่องเล่นต้องหยุดเนื่องจากนักท่องเที่ยวนำไม้เซลฟีออกมาขณะอยู่บนเครื่องเล่น ทำให้ดิสนีย์เวิลด์ต้องสั่งห้ามใช้ไม้เซลฟีอย่างถาวร
มาร์เซ็ล ซาบิทเซอร์
มาร์เซ็ล ซาบิทเซอร์ (Marcel Sabitzer; เกิด 17 มีนาคม ค.ศ. 1994) เป็นนักฟุตบอลชาวออสเตรีย ปัจจุบันเล่นในตำแหน่งกองกลางหรือกองหน้าให้แก่โบรุสซีอาดอร์ทมุนท์ในบุนเดิสลีกา และทีมชาติออสเตรีย เขาเป็นบุตรชายของอดีตนักฟุตบอลทีมชาติออสเตรียอย่าง แฮร์ฟรีท ซาบิทเซอร์ และเป็นลูกพี่ลูกน้องกับโทมัส ซาบิทเซอร์
ซาบิทเซอร์ลงเล่นให้แก่ทีมชาติออสเตรียเป็นครั้งแรกเมื่อวันที่ 5 มิถุนายน ค.ศ. 2012 ในนัดที่เสมอกับโรมาเนียแบบไม่มีประตู
สโมสรอาชีพ
ซาบิทเซอร์ได้เล่นให้แก่สโมสรอัทมีราวัคเคอร์เมิดลิงระหว่างเดือนกันยายน ค.ศ. 2010 ถึงเดือนมกราคม ค.ศ. 2013 เขาทำ 2 ประตูจากการลงเล่น 8 นัดในออสเตรียนบุนเดิสลีกาฤดูกาล 2010–11 ต่อมาเขาได้ย้ายไปเล่นให้แก่ราพีทวีนระหว่างเดือนมกราคม ค.ศ. 2013 ถึงเดือนมิถุนายน ค.ศ. 2014
ในวันที่ 30 พฤษภาคม ค.ศ. 2014 ซาบิทเซอร์เซ็นสัญญา 4 ปีกับแอร์เบ ไลพ์ซิช และถูกปล่อยยืมตัวให้แก่เร็ดบุลซัลทซ์บวร์คเป็นเวลาหนึ่งฤดูกาล ต่อมาในวันที่ 1 เมษายน ค.ศ. 2016 เขาต่อสัญญากับสโมสรจนถึง ค.ศ. 2021 หลังจากนั้น เขาก็ได้กลับสู่แอร์เบ ไลพ์ซิช ในฤดูกาล 2015–16 โดยในฤดูกาลนั้น เขาทำ 8 ประตูจากการลงเล่น 34 นัด ต่อมาในฤดูกาล 2016–17 เขาทำ 9 ประตูจากการลงเล่น 33 นัด และในฤดูกาล 2017–18 เขาทำ 5 ประตูจากการลงเล่น 34 นัด
ในวันที่ 10 มีนาคม ค.ศ. 2020 ซาบิทเซอร์ทำคนเดียว 2 ประตูในนัดที่เปิดบ้านเอาชนะทอตนัมฮอตสเปอร์ 3–0 ในยูฟ่าแชมเปียนส์ลีก รอบ 16 ทีมสุดท้าย ทำให้ไลพ์ซิชมีประตูรวมชนะสเปอร์ 4–0 ผ่านเข้าสู่รอบก่อนรองชนะเลิศได้เป็นครั้งแรกในประวัติศาสตร์สโมสร
เอฟเอคอมมิวนิตีชีลด์ 2022
เอฟเอคอมมิวนิตีชีลด์ 2022 (หรือ เอฟเอคอมมิวนิตีชีลด์ภายใต้การสนับสนุนของแมคโดนัลด์ ด้วยเหตุผลด้านการสนับสนุน) เป็นการแข่งขันเอฟเอคอมมิวนิตีชีลด์ครั้งที่ 100 ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมาอย่างแมนเชสเตอร์ซิตีกับทีมชนะเลิศเอฟเอคัพฤดูกาลที่แล้วอย่างลิเวอร์พูล.
สำหรับครั้งแรกในรอบ 10 ปี, แมตช์นี้ได้จัดขึ้นจากปกติจะเป็น สนามกีฬาเวมบลีย์ แต่เนื่องจากเป็นเจ้าภาพ ฟุตบอลหญิงชิงแชมป์แห่งชาติยุโรป 2022 รอบชิงชนะเลิศ และจะแทนที่จะลงเล่นที่สนามเหย้าของ เลสเตอร์ซิตี คิงพาวเวอร์สเตเดียม.
เลสเตอร์ซิตีเป็นแชมป์เก่าในฐานะผู้ชนะเลิศของ เอฟเอคอมมิวนิตีชีลด์ 2021, แต่ไม่ได้เข้าร่วมสำหรับครั้งนี้, เพราะพวกเขาล้มเหลวในการชนะทั้ง พรีเมียร์ลีก หรือ เอฟเอคัพ. แมตช์นี้จะมีการถ่ายทอดสดทางโทรทัศน์ที่ช่อง ITV.
ภูมิหลัง
ลิเวอร์พูลชนะถ้วยเอฟเอคัพของพวกเขาหลังจากพวกเขาแมตช์พบกับ เชลซ๊ ด้วยผลเสมอ 0–0 ใน รอบชิงชนะเลิศ, ก่อนที่จะจบลงด้วยการยิงลูกโทษ 6–5.
แมนเชสเตอร์ ซิตี คว้าแชมป์เอฟเอคอมมิวนิตีชีลด์ ของพวกเขามาจากอานิสงส์จากการชนะเลิศ พรีเมียร์ลีก ฤดูกาล 2021–22.
ปอร์เกโนเตกายัส?
ปอร์เกโนเตกายัส? (¿Por qué no te callas?; แปลว่า "ทำไมนายถึงไม่หุบปากซะ?") เป็นวลีที่สมเด็จพระราชาธิบดีฆวน การ์โลสที่ 1 แห่งสเปนตรัสต่อว่าอูโก ชาเบซ ประธานาธิบดีเวเนซุเอลา ในการประชุมสุดยอดไอบีโร-อเมริกาเมื่อ พ.ศ. 2550 ที่ซานเตียโก ประเทศชิลี เนื่องจากชาเบซพูดขัดโฆเซ ลุยส์ โรดริเกซ ซาปาเตโร นายกรัฐมนตรีสเปนที่กำลังกล่าวสุนทรพจน์อยู่หลายครั้ง
เหตุการณ์
ในการประชุมสุดยอดไอบีโร-อเมริกาเมื่อวันที่ 10 พฤศจิกายน พ.ศ. 2550 ที่ซานเตียโก ชาเบซได้พูดขัดซาปาเตโรขณะที่เขากำลังกล่าวสุนทรพจน์อยู่หลายครั้ง เนื่องจากต้องการกล่าวหาโฆเซ มาริอา อัซนาร์ ซึ่งเป็นนายกรัฐมนตรีคนก่อนหน้าว่าเป็นพวกฟาสซิสต์ และยังกล่าวหาว่าสนับสนุนความพยายามก่อรัฐประหารเมื่อ พ.ศ. 2545 ในเวเนซุเอลา ซึ่งต้องการโค่นชาเบซให้ลงจากตำแหน่งแต่ไม่สำเร็จ เขากล่าวหาอัซนาร์อย่างรุนแรง ซาปาเตโรจึงออกมาพูดเพื่อปกป้องอัซนาร์ว่า อัซนาร์เป็นนายกรัฐมนตรีที่มาจากการเลือกตั้งตามหลักประชาธิปไตยและเป็นผู้แทนที่ชอบด้วยกฎหมายของประชาชนสเปน
ต่อมาสักครู่ ที่ประชุมได้ปิดเสียงไมโครโฟนของชาเบซ แต่ชาเบซยังพูดขัดต่อ สมเด็จพระราชาธิบดีฆวน การ์โลสที่ 1 จึงทรงหันและตรัสต่อว่าชาเบซว่า "ปอร์เกโนเตกายัส?" โดยมีผู้ชมทั่วไปปรบมือให้พระองค์ และหลังจากนั้นไม่นาน พระองค์ก็ทรงออกจากห้องประชุมไป ระหว่างที่ดานิเอล ออร์เตกา ประธานาธิบดีนิการากัวกำลังกล่าวหารัฐบาลสเปนว่าแทรกแซงการเลือกตั้งภายในประเทศของเขา และกำลังแสดงความไม่พอใจเกี่ยวกับการปรากฏของบริษัทพลังงานสัญชาติสเปนในนิการากัว นับว่าเป็นเหตุการณ์ที่พระมหากษัตริย์สเปนทรงแสดงอาการพิโรธในที่สาธารณะซึ่งไม่เคยเกิดขึ้นมาก่อน
สำหรับกษัตริย์ เหตุการณ์นี้ทำให้เป็นปีที่น่าสะพรึงกลัวสำหรับภาพลักษณ์กษัตริย์ อ้างจากหนังสือพิมพ์ ลานาซิออน ของชิลี เดอะนิวยอร์กไทมส์ อภิปรายว่าเหตุการณ์เผยให้เห็น "ความสัมพันธ์อันซับซ้อนอย่างไม่รู้จบระหว่างสเปนกับบรรดาอดีตอาณานิคม"
คำสิงห์ ศรีนอก
คำสิงห์ ศรีนอก (เกิด 25 ธันวาคม พ.ศ. 2473 - ) ศิลปินแห่งชาติ สาขาวรรณศิลป์ ใน พ.ศ. 2535 มีนามปากกาว่า ลาว คำหอม  เกิดที่บ้านหนองบัวสะอาด ตำบลหนองบัวสะอาด อำเภอบัวใหญ่ จังหวัดนครราชสีมา ในครอบครัวชาวนา ต่อมาสำเร็จการศึกษาที่จุฬาลงกรณ์มหาวิทยาลัย เคยได้รับรางวัลนักเขียนเรื่องสั้นดีเด่น วาระครบ 100 ปี เรื่องสั้นไทย งานของลาว คำหอม นอกจากจะเป็นที่ยอมรับและนิยมยกย่องในวงวรรณกรรมไทยแล้ว ยังได้รับความสนใจจากวงวรรณกรรมต่างประเทศ โดยมีการแปลงานของเขาเป็นภาษาอังกฤษ สวีเดน เดนมาร์ก ดัตช์ ญี่ปุ่น สิงหล มลายู เยอรมัน (จัดพิมพ์ 6 เรื่อง) และภาษาฝรั่งเศส (จัดพิมพ์ 4 เรื่อง) เบเนดิก แอนเดอร์สันโต้แย้งว่าคำสิงห์เป็นนักแต่งเรื่องสั้นที่ดีที่สุดของประเทศไทย
ประวัติ
คำสิงห์เกิดเมื่อวันที่ 25 ธ.ค. 2473 ณ บ้านหนองบัวสะอาด ตำบลบัวใหญ่ อำเภอบัวใหญ่ จังหวัดนครราชสีมา บิดาคือ นายสวย ศรีนอก มารดาคือ นางขำ ศรีนอก มีญาติพี่น้อง 7 คน และเป็นบุตรคนที่ 6 ของครอบครัว เขาเกิดในแถบชนบททางภาคอีสานของไทย ในสมัยเด็กเขาได้อ่านหนังสือมากมายโดยรับการสนับสนุนจากลุงที่เป็นพระและบิดามารดา และหลังจากจบการศึกษาจากโรงเรียนมัธยมบางใหญ่ ก็เดินทางเข้ากรุงเทพฯและเข้าเรียนในคณะวารสารศาสตร์ที่จุฬาลงกรณ์มหาวิทยาลัยและคณะเศรษฐศาสตร์ที่มหาวิทยาลัยธรรมศาสตร์พร้อมกัน ในช่วงนี้เองที่ท่านได้ตกอยู่ในช่วงที่ไม่มีเงินจะซื้อกินซื้ออยู่ เลยต้องไปอยู่ในวัดแห่งหนึ่งและเริ่มงานผู้สื่อข่าวการเมืองของหนังสือแนวหน้ารายวัน และเขียนเรื่องสั้นในนามปากการ ค.ส.น. ตีพิมพ์ในหนังสือแนวหน้าฉบับวันจันทร์ในช่วง พ.ศ. 2493 - 2494 และใน พ.ศ. 2495 เริ่มเข้ารับราชการเป็นพนักงานป่าไม้เขตจังหวัดเชียงใหม่ แต่ประจำอยู่ที่อำเภอลี้ จังหวัดลำพูน อยู่ราวสามปี ก่อนลาออกจากราชการกลับมากรุงเทพฯ เป็นผู้ช่วยนักวิจัย สถาบันค้นคว้าของมหาวิทยาลัยคอร์เนลล์ ประจำประเทศไทย เมื่อพ.ศ. 2499 ในช่วงเวลานี้เองที่เขาได้รู้จักกับชาวต่างชาตินาม ดำเนิน การเด่น ผู้ซึ่งเป็นเพื่อนฝรั่งที่ร่วมก่อตั้งสำนักพิมพ์เกวียนทองในเวลาต่อมา โดยชื่อ ดำเนิน การเด่นก็ได้ ศรีบูรพาตั้งให้ ตอนแรก ศรีบูรพาตั้งให้ว่า ดำเนิน ฝ่าพายุ แต่ก็ถูกชนิดแก้ให้เป็น ดำเนิน การเด่น จากชื่อ ภาษาอังกฤษ Robert Golden
การก่อตั้งสำนักพิมพ์เกวียนทอง
คำสิงห์กลับมาเขียนเรื่องสั้นอีกครั้งลงหนังสือพิมพ์ ปิยมิตร ด้วยนามปากกา "ลาวคำหอม" โดยมี "เขียดขาดำ" เป็นเรื่องแรกที่แต่ง และก่อตั้งสำนักพิมพ์เกวียนทองร่วมกับดำเนิน การเด่น พิมพ์หนังสือเล่มแรกคือ ข้าพเจ้าได้เห็นมา ของ ศรีบูรพา โดย เข้าใจกันว่าอยากช่วยเหลือครอบครัวสายประดิษฐ์ที่ กุหลาบเพิ่งออกจากคุกในคดีกบฏสันติภาพ เล่มต่อมาที่ตีพิมพ์นั่นคือ ปีศาจ ของ เสนีย์ เสาวพงศ์ ซึ่งรวมเล่มมาจากเรื่องสั้นของท่านอันพิมพ์กับนิตยสารสามสมัย ตามมาด้วย ความเป็นอนิจจังของสังคม ของปรีดี พนมยงค์
ชีวิตในยุค 6 ตุลา และการลี้ภัยในต่างแดน
ในขณะที่จอมพลสฤษดิ์ครองอำนาจ คำสิงห์ก็ถูกบีบบังคับให้จำต้องหลบลี้หนีภัยออกไปทำไร่ทำสวนอยู่ที่อำเภอปากช่อง จังหวัดนครราชสีมา เนื่องจากการปิดบังและปราบปรามสื่อฝ่ายก้าวหน้า รวมถึงมีการจับกุมและสังหารปัญญาชนมากมาย นั่นทำให้สวนที่ปากช่องกลายเป็นแหล่งพักพิงของปัญญาชนหลายคนในช่วงนั้นด้วย คำสิงห์ไม่ได้เขียนงานอีกเลยจนกระทั่งจอมพลสฤษดิ์สิ้นอำนาจหลังจากถึงแก่อสัญกรรมลงในวันที่ 8 ธันวาคม พ.ศ. 2506
ในช่วงปี พ.ศ. 2510–2511 คำสิงห์ได้เดินทางไปรับรางวัล Time Life ที่สหรัฐอเมริกา และระหว่างทางกลับไทยก็ได้แวะไปในหลายประเทศทั้งฝรั่งเศส เยอรมัน อิสราเอล และที่โกตดิวัวร์ หรือ ไอวอรีโคสต์ ในแอฟริกาและบรรยายเกี่ยวกับวรรณคดีและวรรณกรรมไทยในหลายมหาวิทยาลัย ก่อนจะกลับไทยและมีส่วนร่วมในวารสารของ สุชาติ สวัสดิ์ศรี ชื่อ สังคมศาสตร์ปริทัศน์ บทความส่วนใหญ่ซึ่งเกี่ยวข้องกับความไม่เที่ยงธรรมในสังคมไทยนี้ได้ถูกรวบรวมตีพิมพ์เมื่อปี 2518 ในชื่อ กำแพง
คำสิงห์ยังคงทำงานเขียนของตนและทำงานในไร่ที่ปากช่องต่อไปจนกระทั่งหลังการปราบปรามชุมนุมนักศึกษาในเหตุการณ์ 14 ตุลาคม 2516 คำสิงห์ก็เริ่มมีบทบาททางการเมืองมากขึ้น คำสิงห์เข้าร่วมกับพรรคสังคมนิยมแห่งประเทศไทยและได้รับเลือกเป็นรองประธานพรรค โดยมี นายบุญสนอง บุณโยทยาน เป็นเลขาธิการพรรค และหลังจากเหตุการณ์ 6 ตุลาคม 2519 คำสิงห์ได้หนีเข้าป่าไปจนถึงลาวจากการที่งานเขียนของเขาถูกสั่งห้ามทั้งหมดเช่นเดียวกับนักเขียนปัญญาชนคนอื่นๆ หลายเดือนต่อมา คำสิงห์ก็เกิดขัดแย้งกับพรรคคอมมิวนิสต์แห่งประเทศไทยทำให้เขาและครอบครัวถูกเนรเทศไปยังสวีเดน ในช่วงปี 2520 ระหว่าง 5 ปีนั้นเองเขาก็ได้รับการดูแลจากพรรคสังคมนิยมแห่งสวีเดนและได้รับเกียรติให้เป็นสมาชิกสมาคมนักเขียนแห่งสวีเดน และในช่วงเวลานี้เองที่เขานำงานเขียนเรื่อง แมว อันเป็นนวนิยายเรื่องแรกกลับมาเขียนอีกครั้ง หลังจากที่ต้นฉบับแรกหายไปในช่วงความวุ่นวายช่วงปี 2519 ก่อนจะตีพิมพ์ในปี 2526 หลังจากที่คำสิงห์กลับมากรุงเทพฯในปี 2524 ประสบการณ์ในสวีเดนของเขาถูกเล่าในหนังสือ กระเตงลูกเลียบขั้วโลก ซึ่งตีพิมพ์ในอีกหลายปีให้หลัง
ปัสสาวะวัว
ปัสสาวะวัว หรือ โคมูตร คือของเหลวที่เป็นผลผลิตพลอยได้จากเมแทบอลิซึมในวัว มีปรากฏใช้ในการแพทย์ท้องถิ่นของอินเดีย, พม่า, เนปาล และไนจีเรีย ในขณะที่ปัสสาวะวัวและอุจจาระวัวมีประโยชน์ในแง่ของการเป็นปุ๋ย แต่การอ้างว่าทั้งสองอย่างสามารถใช้รักษาโรคได้นั้นปราศจากหลักฐานสนับสนุนทางวิทยาศาสตร์และการแพทย์
เส้นเมริเดียนที่ 81 องศาตะวันตก
เส้นเมริเดียนที่ 81 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน อเมริกากลาง ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 81 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 99 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 81 องศาตะวันตกลากผ่านพื้นที่ดังนี้:
4-นิงวะโซเระโซเระอูโซะโอะสึกุ
4-นินวะโซเระโซเระอูโซะโอะสึกุ (4人はそれぞれウソをつく (4-Nin wa Sorezore Uso o Tsuku)) เป็นซีรีส์มังงะญี่ปุ่นที่เขียนและวาดภาพประกอบโดยมาโดกะ คาชิฮาระ มังงะได้รับการตีพิมพ์ในนิตยสารมังงะ Bessatsu Shōnen Magazine ของสำนักพิมพ์โคดันชะ ตั้งแต่เดือนเมษายน พ.ศ. 2563 มังงะได้รับการดัดแปลงเป็นซีรีส์อนิเมะโทรทัศน์โดย Studio Flad ออกอากาศตั้งแต่เดือนตุลาคมถึงธันวาคม พ.ศ. 2565
มังงะ
4-นินวะโซเระโซเระอูโซะโอะสึกุ เขียนและวาดภาพประกอบโดยมาโดกะ คาชิฮาระ มังงะได้รับการตีพิมพ์ลงนิตยสารมังงะ Bessatsu Shōnen Magazine ของสำนักพิมพ์โคดันชะ ในวันที่ 9 เมษายน พ.ศ. 2563 มังงะได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) โดยที่เล่มแรกวางจำหน่ายในวันที่ 17 ธันวาคม พ.ศ. 2563 ในวันที่ 7 เมษายน พ.ศ. 2565 มังงะเล่มที่สองได้วางจำหน่าย
อนิเมะ
มังงะได้รับการดัดแปลงเป็นซีรีส์อนิเมะโทรทัศน์โดย Studio Flad โดยถูกประกาศในเดือนมีนาคม พ.ศ. 2565 อนิเมะกำกับโดยมาโกโตะ โฮชิโนะ พร้อมบทที่เขียนโดยเมงูมิ ชิมิซุ ออกแบบตัวละครโดยรูริโกะ วาตานาเบะ และประพันธ์เพลงประกอบโดยโทโมกิ คิกูยะ อนิเมะออกอากาศตั้งแต่วันที่ 16 ตุลาคมถึงวันที่ 25 ธันวาคม พ.ศ. 2565 ทางผังรายการ ANiMAZiNG!!! ของ ABC และ TV Asahi
เวอร์จิล แอบโล
แอบโลจบการศึกษาด้านสถาปัตยกรรมศาสตร์ และได้เริ่มต้นทำงานด้านแฟชั่นแนวสตรีทแฟชั่นที่ชิคาโก ก่อนจะเข้าอินเทิร์นที่เฟนดีในปี 2009 คู่กับแรปเปอร์ คานเย เวสต์ แอบโลเป็นชาวอเมริกันที่มีเชื้อสายแอฟริกาคนแรกที่ได้ทำงานเป็นผู้กำกับศิลป์ในบริษัทสินค้าแฟชั่นหรูหราของฝรั่งเศส เขาได้รับการขนานนามโดยนิตยสาร ไทม์ ให้เป็นหนึ่งใน 100 บุคคลที่ทรงอิทธิพลที่สุดของปี 2018
ในปี 2019 แพทย์วินิจฉัยพบว่าแอบโลป่วยด้วยมะเร็งเซลล์บุผนังหลอดเลือด ซึ่งเป็นมะเร็งที่พบได้ยากและรุนแรง เขาเสียชีวิตจากโรคนี้ในวันที่ 28 พฤศจิกายน 2021 ด้วยวัย 41 ปี
ชีวิตช่วงต้นและการศึกษา
เวอร์จิล แอบโล เกิดเมื่อวันที่ 30 กันยายน 1980 ที่เมืองร็อกฟอร์ด รัฐอิลลินอย ในครอบครัวผู้อพยพชาวกานา แม่ของเขาเป็นช่างทำเสื้อผ้า ส่วนพ่อของเขาเป็นผู้จัดการในบริษัทสีแห่งหนึ่ง แอบโลเข้าศึกษาในโรงเรียนมัธยมบอยแลนคาธอลิก จบการศึกษาในปี 1998 และจบการศึกษาจากมหาวิทยาลัยวิสคอนซิน-แมดิสันในปี 2002 ด้วยปริญญาวิทยาศาสตร์สาขาวิศวกรรมโยธา เขาได้รับปริญญาสถาปัตยกรรมศาสตร์มหาบัณฑิตจากสถาบันเทคโนโลยีอิลลินอย (IIT) ในปี 2006 ขณะที่แอบโลเรียนอยู่ที่ IIT มีอาคารหนึ่งในวิทยาเขตที่กำลังก่อสร้างอยู่ขณะนั้นซึ่งออกแบบโดยสถาปนิก เรม คูลฮาส อันส่งผลให้เขาเริ่มมีความสนใจในวงการแฟชั่น ขณะที่ศึกษาด้านสถาปัตยกรรมศาสตร์อยู่นั้น แอบโลได้ออกแบบเสื้อยืดและเขียนบทความเกี่ยวกับแฟชั่นและการออกแบบบนบล็อก เดอะบริลเลียนซ์ (The Brilliance) แอบโลได้พบกับนักดนตรีที่มีชื่อเสียง คานเย เวสต์ ขณะทำงานเกี่ยวกับการพิมพ์อยู่ที่ชิคาโก
ชุดตัวอักษรกรีก
ชุดตัวอักษรกรีก เป็นชุดของอักษรที่ใช้สำหรับเขียนภาษากรีก โดยมีพัฒนาการมาตั้งแต่ยุคคลาสสิก ประมาณ 357 ปีก่อนพุทธศักราช (ศตวรรษที่ 9 ก่อนคริสต์ศักราช) และยังคงใช้สืบต่อเรื่อยมา นับเป็นอักษรที่เก่าแก่ที่สุดแบบหนึ่งที่ยังคงใช้อยู่ในปัจจุบัน ในสมัยกรีกโบราณนั้น อักษรกรีกยังใช้เขียนแทนจำนวนอีกด้วย ซึ่งในกรณีนี้จะเรียกว่าเลขกรีก ในทำนองเดียวกับเลขโรมัน ทุกวันนี้เราใช้อักษรกรีกเป็นสัญลักษณ์คณิตศาสตร์ เป็นชื่อดาวฤกษ์ เป็นชื่อกลุ่มภราดรและกลุ่มภคินี และใช้เพื่อวัตถุประสงค์อื่น ๆ อีกมาก
ประวัติ
อักษรกรีกนั้นปรับปรุงแก้ไขจากอักษรฟินิเชีย และยังได้เป็นจุดกำเนิดพัฒนาการของอักษรอื่น ๆ อีกหลายแบบ เช่น อักษรละติน (อักษรโรมัน) อักษรกลาโกลิติก อักษรคอปติก และอักษรซีริลลิก เป็นต้น อาจรวมถึงอักษรอาร์มีเนียด้วย
จากข้อเขียนของเฮโรโดตัสระบุว่าตัวอักษรเข้าสู่กรีซครั้งแรกโดยชาวฟินิเชียชื่อแคดมัส การเปลี่ยนแปลงของอักษรกรีกเมื่อเทียบกับอักษรฟินิเชีย คือการเพิ่มสัญลักษณ์แทนเสียงสระ ซึ่งได้แก่ อัลฟา เอฟซีลอน ไอโอตา โอไมครอน และอัฟซีลอน และเพิ่มพยัญชนะบางตัวเข้าไป ในช่วงแรกอักษรกรีกมีความหลากหลายมาก มีความแตกต่างอย่างชัดเจนระหว่างกรีซตะวันตกหรือคัลเดียกับกรีซตะวันออกหรือไอโอนิก รัฐเอเธนส์กำหนดระบบการเขียนแบบไอโอนิกให้เป็นมาตรฐานเมื่อ พ.ศ. 140 ปัจจุบันอักษรกรีกเขียนจากซ้ายไปขวา แต่ในอดีตเคยเขียนจากขวาไปซ้าย
Nepenthes mindanaoensis
Nepenthes mindanaoensis มาจากภาษาละติน Mindanao เกาะฟิลิปปินส์ -ensis แปลว่า "จาก" เป็นพืชถิ่นเดียวบนเนินเขาศิลาแลงบนเกาะมินดาเนาในประเทศฟิลิปปินส์ เป็นญาติใกล้ชิดกับ N. alata.
ฮงอินโบ ชูวะ
ผลงานระดับอาชีพ
การแข่งขันครั้งสำคัญของเขาอาจจะเป็นการท้าชิงสามนัดช่วงปี ค.ศ. 1840 และ 1842 กับอิโนะอุเอะ เก็นนัน อินเซะกิ ภายหลังจากการลาออกของโจวะ ผู้เป็นเมจินแห่งสำนักหมากล้อมยุคต้นในปี ค.ศ. 1839 เก็นนันก็ยังไม่ได้ทำการแข่งขันกับเมจินแห่งสำนักหมากล้อมยุคต้นรายอื่นเมื่อสำนักฮงอินโบยื่นเรื่องร้องเรียนต่อรัฐบาล ที่นำไปสู่การแข่งเกมแรกของชูวะกับเก็นนันในปี ค.ศ. 1840 ชูวะเป็นฝ่ายชนะเกมนี้ 4 แต้ม (โดยตัวหมากสีดำ) การจากไปของเก็นนันทำให้เกิดความน่าเสียดาย ความเก่งกาจของชูวะเป็นอันหยุดชะงักลงและถอนตัวออกจากการแข่ง เกมที่ตามมาในปี ค.ศ. 1842 ที่ซึ่งเป็นการแสดงถึงความพยายามของเก็นนันที่สามารถเป็นฝ่ายชนะชูวะด้วยตัวหมากสีขาว (แม้ว่าเขาจะใช้ตัวหมากสีดำในทุกเกมที่ 3 ในฐานะที่ที่แตกต่างไปจากอันดับ 1 ดั้ง) แต่เขาก็เป็นฝ่ายแพ้อีกทั้งสองครั้ง โดยในครั้งที่สองด้วย 6 แต้มและครั้งที่สามด้วย 4 แต้ม หลังจากการพ่ายแพ้ทั้ง 3 ครั้ง เก็นนันก็ได้อำลาวงการไปด้วยตำแหน่ง 8 ดั้ง แม้ว่าความจริงเขาจะได้รับการยอมรับในฝีมือจากหลายคน (รวมถึงโจวะ) ว่าเทียบเท่ากับเมจินก็ตาม
ชัยชนะเหนือเก็นนันของชูวะ ได้จัดให้เขาเป็นผู้เล่นที่มีชื่อเสียงของยุคนั้น เขาได้อันดับ 8 ดั้งหลังจากประสบความสำเร็จดังกล่าว และคู่แข่งรายสำคัญในการแข่งขันระดับอาชีพของเขาคือสี่เซียนกระบวนยุทธ ซึ่งได้แก่ ยะซุอิ ซันจิ, อิโต โชวะ, โอตะ ยูโซ และซะกะงุจิ เซ็นโตะกุ แม้ว่าเขาจะเคยเล่นกับสมาชิกกลุ่มนี้ในบางเกมมาก่อนก็ตาม ที่โดยทั่วไปแล้วชูวะจะทำการต่อแต้มให้แก่พวกเขาเหล่านั้น ซึ่งชูวะพบว่าซันจิเป็นคู่แข่งที่เอาชนะได้ยากที่สุด และยูโซเป็นคู่แข่งที่เอาชนะได้ง่ายที่สุดสำหรับเขา
น่าเสียดาย แรงบันดาลใจต่อการเป็นเมจินของชูวะได้ถูกลบล้างไปด้วยปัจจัยหลายประการ ปัญหาหลักคือความไม่แน่นอนของระบอบการปกครองโทะกุงะวะในช่วงทศวรรษสุดท้าย ซึ่งทำให้ความตั้งใจที่มีต่อหมากล้อมน้อยลงไปมากในปีสุดท้ายนี้ ชูวะยังประสบความล้มเหลวครั้งสำคัญเมื่อพบกับหัวหน้าคนที่ 13 แห่งสำนักอิโนะอุเอะ ผู้มีนามว่า มะสึโมะโตะ อินเซะกิ ซึ่งมะสึโมะโตะไม่ได้เป็นนักหมากล้อมในระดับเดียวกับชูวะอย่างแน่นอน แต่บางทีชูวะอาจจะเรื่อยเฉื่อยเกินไปในช่วงเริ่มเกม โดยให้มะสึโมะโตะทำการล้อมมุมสองตาในการเปิดหมาก เมื่อชูวะตระหนักว่าเขาไม่สามารถไล่ทันได้ตามปกติในขณะที่ทุ่มเทอย่างเต็มที่ มะสึโมะโตะก็เป็นฝ่ายชนะคะแนน 1 แต้มอย่างไม่น่าจะเป็นไปได้ (ด้วยตัวหมากสีดำ) เกมนี้ได้รับการกล่าวว่าเป็นช่วงเวลาที่มะสึโมะโตะถูกวิญญาณของเก็นนัน อินเซะกิ เข้าสิงอยู่ และชูวะก็ถูกยัดเยียดให้ละทิ้งความทะเยอทะยานในการครองตำแหน่งเมจิน
กระนั้น เขาก็ยังอยู่ในตำแหน่งสุดยอดของโลกหมากล้อมจนกระทั่งเขาเสียชีวิตลงในปี ค.ศ. 1873
วอลเลย์บอลชายชิงแชมป์แอฟริกา 2015
วอลเลย์บอลชายชิงแชมป์แอฟริกา 2015 (2015 Men's African Volleyball Championship) จัดขึ้นในไคโร, ประเทศอียิปต์ ระหว่างวันที่ 22–30 กรกฎาคม ค.ศ. 2015 เพื่อคัดเลือก 2 ทีมที่ดีที่สุดของทวีปแอฟริกาไปแข่งขันเวิลด์คัพ 2015
ทีมที่เข้าแข่งขัน
ทีมชาติต่อไปนี้ได้รับการยืนยันในการเข้าร่วมแข่งขัน
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ทินจรรยา
ทินจรรยา (दिनचर्या, ; "กิจวัตรประจำวัน") เป็นแนวคิดในการแพทย์แบบอายุรเวทที่เกี่ยวกับวัฏจักรของธรรมชาติและจัดวางกิจกรรมในกิจวัตรประจำวันให้เป็นไปตามวัฏจักรเหล่านี้ อายุรเวทเชื่อว่าการสร้างสมดุลและการเข้าใจวัฏจักรประจำวันนั้นจำเป็นต่อการมีสุขภาพที่ดี ทินจรรยาระบุว่าในแต่ละวันจะมีสองวัฏจักรแห่งความเปลี่ยนแปลงที่กำเนิดขึ้น เกี่ยวข้องกับแนวคิดของโทษะ กิจวัตรที่ทินจรรยาระบุไว้ได้แก่ เวลาตื่นนอน การกำจัดของเสีย การทำความสะอาด การนวด การออกกำลังกาย การอาบน้ำ การทำสมาธิและการสวดมนต์ มื้ออาหาร การเรียน การทำงาน การผ่อนคลาย และการนอน
รายชื่อกลุ่มดาวเรียงตามเนื้อที่
รายชื่อกลุ่มดาว 88 กลุ่ม เรียงตามเนื้อที่ในท้องฟ้า หน่วยเป็นตารางองศา
หมายเหตุ:
* กลุ่มดาวงูแยกเป็น 2 ส่วน คือ หัวงู (429 ตารางองศา) และหางงู (208 ตารางองศา)
นกกินปลีแดง
อนุกรมวิธาน
นกกินปลีแดง ได้รับการตั้งชื่อสามัญภาษาอังกฤษและชื่อทวินามเพื่อเป็นที่ระลึกแก่ เคินราด จาคอบ เทมมิงค์ (Coenraad Jacob Temminck) ขุนนางชาวดัตช์และนักสัตววิทยา
นกกินปลีแดงได้รับการพิจารณาว่าอาจมีความเป็นไปได้ที่เป็นชนิดเดียวกับ นกกินปลีชวา (Aethopyga mystacalis) ซึ่งสามารถเรียกอย่างกว้าง ๆ ได้ทั้งชื่อ Aethopyga mystacalis หรือ temminckii (sensu lato) นกชนิดนี้ไม่มีชนิดย่อย
ชื่อภาษาอินโดนีเซีย คือ burung-madu ekor-merah หรือ burungmadu ekor-merah และเรียกชื่อ burung kelicap merah ในภาษามลายู
ลักษณะทางกายวิภาค
นกกินปลีแดงจัดเป็นนกขนาดกลางในกลุ่มนกกินปลีต่าง ๆ ตัวเมียมีลำตัวยาว 10 เซนติเมตร และนกตัวผู้ยาว 12.5 เซนติเมตร นกตัวผู้มีหางยาว และขนทั้งตัวและหางส่วนใหญ่เป็นสีแดง ยกเว้นท้องสีเทา แถบสีเหลืองและสีม่วงที่โคนหาง (สะโพก) และมีแถบสีม่วงสี่แถบคาดตรงโคนจะงอยปากเป็นรูป 4 แฉก นกตัวผู้เมื่อยังไม่โตเต็มวัยคล้ายตัวเมียแต่มีจุดแดงประปรายที่คอและท้ายทอย ตัวเมียเป็นสีมะกอกเข้ม ยกเว้นขนที่ปีกและหางเป็นสีน้ำตาลแดง
ถิ่นที่อยู่อาศัยและการกระจายพันธุ์
นกกินปลีแดงอาศัยในป่าดิบเขาและตีนเขา ในเขตร้อน ในประเทศไทย มาเลเซีย ทั้งบนคาบสมุทรมลายูและเกาะบอร์เนียว และเกาะสุมาตราของอินโดนีเซีย มีถิ่นที่อยู่อาศัยค่อนข้างกว้างประมาณ 2,610,000 ตารางกิโลเมตร
ในประเทศไทยมีรายงานพบที่อุทยานแห่งชาติเขาหลวง จังหวัดนครศรีธรรมราช, อุทยานแห่งชาติสันกาลาคีรี จังหวัดสงขลา, อุทยานแห่งชาติบางลางและเขตรักษาพันธุ์สัตว์ป่าฮาลา-บาลา ในเขตปกครองจังหวัดยะลาและจังหวัดนราธิวาส
อักษรซีริลลิก
อักษรซีริลลิก หรือ อักษรซิริลลิก (Cyrillic script) เป็นตัวอักษรที่ใช้เป็นตัวเขียนสำหรับภาษาในกลุ่มภาษาสลาวิกนอกจากนี้ยังใช้เป็นตัวเขียนสำหรับภาษาในอีกหลายประเทศ แต่ไม่มีอักษรซีริลลิกทุกตัวกับภาษาใด ขึ้นอยู่กับการเขียนในภาษานั้น
ในกลุ่มประเทศที่ใช้อักษรซีริลลิกด้วยกันเอง จะไม่เรียก ซีริล แต่จะออกเสียงว่า คีริล แทน เช่น ในภาษารัสเซียเรียกอักษรซีริลลิกว่า Кириллица คีริลลิซา
ประวัติ
พัฒนามาจากอักษรกลาโกลิติกโดยนักบุญซีริลและเมโธเดียส (ในภาษารัสเซียออกเสียง ซีริล ว่า คีริล จึงเป็นที่มาของการอ่านชื่ออักษรไม่เหมือนกับในภาษาอังกฤษ) นำมาใช้แทนที่อักษรกลาโกลิติกเกือบจะสมบูรณ์เมื่อราว พ.ศ. 1500
รายชื่อโรงเรียนในจังหวัดปราจีนบุรี
ภาพรวม
จังหวัดปราจีนบุรีมีโรงเรียนทั้งหมด 290 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดปราจีนบุรีมีโรงเรียนสังกัด สพฐ. จำนวน 252 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาปราจีนบุรี นครนายก (สพม.ปราจีนบุรี นครนายก) จำนวน 19 โรงเรียน โรงเรียนสังกัดสำนักงานเขตพื้นที่การศึกษาประถมศึกษาปราจีนบุรีทั้ง 2 เขตรวม 232 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดปราจีนบุรีแบ่งดังนี้
สำนักงานเขตพื้นที่การศึกษามัธยมศึกษาปราจีนบุรี นครนายก
จังหวัดปราจีนบุรีอยู่ในเขตพื้นที่การศึกษามัธยมศึกษาปราจีนบุรี นครนายก ร่วมกับจังหวัดนครนายก โดยมีโรงเรียนในสังกัดจำนวน 19 โรงเรียนซึ่งจัดอยู่ใน 3 สหวิทยาเขต ได้แก่
สำนักงานเขตพื้นที่การศึกษาประถมศึกษาปราจีนบุรี เขต 1
สพป.ปราจีนบุรี เขต 1 มีพื้นที่ครอบคลุม 5 อำเภอทางตอนกลางและตะวันตกของจังหวัด ได้แก่อำเภอเมืองปราจีนบุรี อำเภอประจันตคาม อำเภอศรีมหาโพธิ อำเภอศรีมโหสถ และอำเภอบ้านสร้าง มีโรงเรียนในความรับผิดชอบจำนวน 119 โรงเรียน โดยแบ่งเป็นอำเภอประจันตคาม 31 โรงเรียน อำเภอศรีมหาโพธิ 31 โรงเรียน อำเภอเมืองปราจีนบุรี 27 โรงเรียน อำเภอบ้านสร้าง 21 โรงเรียน และอำเภอศรีมโหสถ 9 โรงเรียน
สำนักงานเขตพื้นที่การศึกษาประถมศึกษาปราจีนบุรี เขต 2
สพป.ปราจีนบุรี เขต 2 มีพื้นที่ครอบคลุม 2 อำเภอทางตะวันออกของจังหวัด ได้แก่อำเภอกบินทร์บุรี และอำเภอนาดี มีโรงเรียนในความรับผิดชอบจำนวน 113 โรงเรียน โดยแบ่งเป็นอำเภอกบินทร์บุรี 85 โรงเรียน และอำเภอนาดี 28 โรงเรียน
สำนักบริหารงานการศึกษาพิเศษ
จังหวัดปราจีนบุรีมีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนโสตศึกษาจังหวัดปราจีนบุรี ตั้งอยู่ที่ตำบลเนินหอม อำเภอเมืองปราจีนบุรี
องค์กรปกครองส่วนท้องถิ่น
จังหวัดปราจีนบุรีมีโรงเรียนสังกัดองค์กรปกครองส่วนท้องถิ่น 15 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดปราจีนบุรี (6 โรงเรียน) เทศบาลเมืองปราจีนบุรี (6 โรงเรียน) เทศบาลตำบลกบินทร์ (2 โรงเรียน) และเทศบาลตำบลนาดี (1 โรงเรียน)
สำนักงานคณะกรรมการการศึกษาเอกชน
โรงเรียนเอกชนในจังหวัดปราจีนบุรีซึ่งสังกัดสำนักงานคณะกรรมการการศึกษาเอกชนมีจำนวน 23 โรงเรียน
อำเภอกบินทร์บุรี
อำเภอกบินทร์บุรีมี 101 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 2 จำนวน 85 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 7 จำนวน 5 โรงเรียน สังกัดองค์การบริหารส่วนจังหวัดปราจีนบุรี 2 โรงเรียน และสังกัดเทศบาลตำบลกบินทร์ 2 โรงเรียน